2 Jehofa ga a bolo go rata batho, tota le pele Adame le Efa ba bopiwa. O ne a bopa lefatshe gore batho ba tshelele ruri mo go lone e bile a dira gore e nne lefelo le mo go lone ba tla itumelelang botshelo ka botlalo. Jehofa o ile a dira jalo gore re tle re solegelwe molemo e seng gore ene a solegelwe molemo. Mo godimo ga moo, o ne a bontsha batho lorato ka go ba naya tshono ya go tshelela ruri mo Paradaiseng. 2 Fa e sa le Satane a tsuologa, o ne a nna mmaba yo mogolo wa ga Jehofa le wa batho botlhe. Tsela e Baebele e tlhalosang Satane ka yone e dira gore re kgone go lemoga gore ke motsietsi. Lefoko Satane le kaya “Moganetsi,” se se bontshang gore moengele yono yo o boikepo o tlhoile puso ya Modimo e bile o e lwantsha ka sotlhe se a nang le sone. Tota se Satane a se batlang ke go fedisa puso ya ga Jehofa.